  Туспуктэм: Лада Иванова Майя Бывальцева 19-тӥ куарусёнэ Ижкарын Пыӵал тӥрлык поттӥсьлэсь нуналзэ пусъён Ож но уж данлыкъя монумент доры сяськаос поныса кутскиз. Ужрадэ элькун но кар кивалтӥсьёс, пистолет кылдытӥсь Владимир Ярыгин, Михаил Калашников нимо фондлэн кивалтӥсез, конструкторлэн нылыз Елена Калашникова, ожгарчиос, кадетъёс но каырн улсьёс пыриськизы. Со сярысь Удмуртиысь тӧролэн но кивалтэтлэн пресс-службазы ивортӥз. « Михаил Тимофеевич кошкем тырысен 10 арлэсь трос ортчиз ни, нош мон шумпотӥсько, солэн кичӧлтэменыз та праздникез юнматыны кылдӥз шуыса. Праздник, кудӥз асьсэлэсь улонзэс но творчество кужымзэс кунмес утён но юнматон ужлы сӥзем адямиосты данъя » Елена Калашникова, М. Т. Калашников нимо улосвылкуспо мер фондлэн кивалтӥсез Элькунысь пыӵал тӥпрлык поттӥсьёсты Россиысь дано констурктор, Удмуртилэн дано кунмуртэз Владимир Ярыгин ӟечкылаз. « Ижкарын но Удмуртиын котькуд семьяын вань кин ке но, кин оборонной предприятиын ужа. Туннэ удысысь трос егитъёсты адӟисько. Соос быгато шаермес утьыны. Соослы ӟеч сюрес, пуктэм ужпумъёсты быдэстонын чурыт луон но Атыкай музъеммес вань сюлмынызы яратыны сӥзисько » Владимир Ярыгин, констурктор Ижын 200 арлэсь кема ини пыӵал тӥрлык потто. Со 1812-тӥ арын Отечественной ожын, Нырысетӥ Дунневыл ожын кунмес утиз. Быдӟым Атыкай ож дыръя элькунысьтымы предприятиосын асьсэдыз жалятэк ужам муртъёсты данъяса, Ижкарлы «Город трудовой доблести» ним сётӥзы. « Мон данъяськисько Ижкарын вордскеменым. Карын, кытын ожтӥрлык дуризы. Татын ожутиськон щитмылэн визьмыз но киосыз. Пыӵал тӥрлык поттӥсьлэн нуналэз – егит праздник, но солэн йылолъёсыз – дауръёсын. Нушыен ожмаськыны уг луы. Ожмаськоно вылӥ шонерлыко ожтӥрлыкен. Тӥляд тыршеменыды милям армимы дуннеын одӥгез кужмоез » Валерий Чухванцев, Россилэн Героез, 1-тӥ классъем ожгар лётчик Праздник нуналэ сяськаос Совето Союзлэн Героезлэн, маршаллэн Дмитрий Устиновлэн, Россилэн Героезлэн, ыбылӥськон ожтӥрлык кылдытӥсьлэн Михаил Калашниковлэн бюстъёссы, пыӵыл тӥрлык поттӥсьёслы Евгений Драгуновлы, Геннадий Никоновлы буре ваён пулъёс доры сяськаос понӥзы. Тодэ вайытом, 19 часын Шор площадын праздниклы сӥзем концерт кутскоз. Элькунын улӥсьёсты но куноосты Денис Майданов ӟечкылалоз. Озьы ик пыӵал тӥрлык поттӥсьёсты, удысын ужась дианстиосты пусъёзы.  Тегъёс: Удмуртия Ижкар ожтӥрлык Пыӵаллэсьтӥсьлэннуналэз  